Ieri dimineață, a fost confirmat primul caz de coronavirus din Ucraina. Ucraineanul care are coronavirus a călătorit la data de 26 februarie 2020 cu avionul din Italia în România, iar pe urmă s-a dus la Cernăuți cu mașina.

Acesta nu este doar un zvon, ci sunt informații care au fost comunicate oficial într-o conferință de presă ce a avut loc la Ministerul Sănătății din Ucraina.

În spațiul public au apărut informații conform cărora bărbatul care are coronavirus s-a aflat la bordul cursei Bergamo – Suceava operată de WizzAir.

După ce avionul a aterizat Aeroportul „Ștefan cel Mare” Suceava, bărbatul a mers în Ucraina trecând prin Vama Siret.

În același avion s-ar fi aflat vreo 100 de persoane, pe lângă persoanele cu care a interacționat bărbatul de la aterizare până la ieșirea din țară. La rândul lor, persoanele care au interacționat cu ucraineanul bolnav, au intrat în contact cu alte persoane.

Deși Ministerul Sănătății din Ucraina a anunțat acest caz, autoritățile românești nu s-au grăbit pentru a confirma sau infirma această informație.

Până astăzi, autoritățile românești nu au declarat nimic cert pe această temă.

„Noi am început ancheta epidemiologică, suntem în curs de desfășurare. Deocamdată nu știu ce să vă spun, decât că am început ancheta, am identificat contactele apropiate și mergem în continuare până la aflarea rezultatelor finale”, a spus Silvia Boliacu, directorul Direcției de Sănătate Publică Suceava.

Se pare că, există posibilitatea ca noul coronavirus să umble nestingherit prin Suceava fără ca cetățenii să fie informați ca atare de autoritățile românești.